遊金山寺作
作者：曾鞏
朝代：宋

paragraphs: 候潮動鳴艫，出浦縱方舟。
舉箔見茲山，巋然峙中流。
朱堂出烟霧，縹緲若瀛洲。
十年入夢想，一日恣尋遊。
屐履上層閣，披襟當九秋。
地勢已瀟灑，風飆更颼飀。
遠挹蜀浪來，旁臨滄海浮。
壺觴對京口，笑語落揚州。
久聞神龍伏，況睹鷙鳥投。
行緣石徑盡，却倚巖房幽。
頗諧雲林思，頓豁塵土憂。
昏鐘滿江路，歸榜尚夷猶。